Dogter kom op ma se lyk af | Maroela Media
"Die dogter het haar ma Vrydag gesien toe sy vir haar kos gevat het. Oor die naweek het sy met haar ma in verbinding probeer tree, maar kon haar nie in die hande kry nie," het Lephoto gesê. "Sy is Maandagoggend na haar ma se huis toe, maar die huis was gesluit. Sy kon egter haar ma deur die venster bewegingloos op die bed sien lê."
Die dogter het die polisie gebel en met hul aankoms het hulle die deur oopgebreek en op die vrou se liggaam afgekom. "In hierdie stadium is dit nie duidelik of enigiets uit die huis gesteel is nie. Ons wag nog vir die familie om eers die huis te deursoek voordat ons kan bepaal of iets vermis word," het Lephoto gesê. "Dit kom voor asof die verdagtes deur 'n venster toegang tot die huis verkry het."
Lephoto het gesê van die vrou se bure het beweer hulle het haar nog Saterdag lewend gesien, maar dit is nie duidelik wanneer die moord gepleeg is nie. "'n Nadoodse ondersoek sal moontlik die tyd van die oorledene se dood bepaal," het hy gesê.
Die naam van die vrou kan nog nie bekendgemaak word nie aangesien al haar naasbestaandes nog nie in kennis gestel is nie.
My Ma bly in die Kaap en ek in Pretoria en wragtag as sy nie haar foon met my derde poging antwoord nie sal ek dadelik my sister kontak en sy sal gaan kyk wat aangaan Ek se maar net
Siestog wat het die tannie tog gedoen om dit te verdien. Ek ruik nietemin 'n rot !!!!
Ai so onnodig. Was daar dalk bediende of tuinhulp? Gewoontlik praat hulle maar uit en so weet die misdadigers dat bejaarde alleen bly in die huis.
Wat kon sy tog nou enigiemand aangedoen het om sá verniel te word? Ons bejaardes moet deesdae dubbel so wakker wees en ook nie almal vertrou wat by jou huis aankom, kom werk soek of kom kos vra nie. My opregte meegevoel met haar naasbestaandes, en mag die vreksels wat verantwoordelik was vir haar dood, die kromme note haal!